**Dohoda o skončení nájmu nebytových priestorov**

**Prenajímateľ**: **Mesto Tvrdošín** /ďalej len „prenajímateľ“/

Zastúpené: primátorom Ing. Ivanom Šaškom

so sídlom: Trojičné námestie 185/2, 027 44 Tvrdošín,

bankové spojenie: VÚB D. Kubín, expozitúra Tvrdošín

IBAN: SK27 0200 0000 0021 1763 2457

IČO: 00314901

DIČ: 2020573929

 (prenajímateľ nie je platcom DPH.)

**Nájomca**: Miloslava Pafčová – Salón Milka /ďalej len „nájomca“/

Bytom: Hlísno 813, 027 44 Tvrdošín

IBAN: SK90 0900 0000 0000 5422 3226

IČO: 33792925

DIČ: 1021529806

uzavreli túto

**Dohodu o skončení nájmu**

### **Čl. I**

###### **Predmet nájmu**

Nájomca, na základe Zmluvy o nájme nebytových priestorov č. 12/2016-DS zo dňa 28.12.2015 uzavretej s prenajímateľom na dobu určitú do 31.12.2020 (ďalej „Zmluvy“), užíva ako nájomca nebytové priestory – miestnosti v objekte Domu služieb na sídl. Medvedzie súp. č. 183, nachádzajúcej sa na pozemku parcela č. 541/136 zastavaná plocha v k.ú. Krásna Hôrka. Vlastníctvo prenajímateľa k uvedenej nehnuteľnosti je zapísané v katastri nehnuteľnosti na liste vlastníctva č. 2371.

**Čl. II**

###### **Skončenie nájmu**

Prenajímateľ a nájomca sa dohodli, že:

1. Nájom nebytového priestoru uvedeného v článku I. skončí dňom 31. decembra 2016, na základe Výpovede zo zmluvy o nájme nebytových priestorov.

### **Čl. III**

### **Vrátenie veci**

### Prenajímateľ a nájomca po prehliadke nebytového priestoru a po preskúmaní svojich účtovných dokladov zhodne vyhlasujú, že:

1. Nájomca vracia nebytový priestor uvedený v článku I. v stave spôsobilom k užívaniu.
2. Nájomca je povinný **najneskôr do 31.01.2017** prenajímateľovi uhradiť nedoplatky na nájomnom a zálohách za služby spojené s užívaním nebytového priestoru v celkovej sume **1.833,34 eur,** v opačnom prípade bude dlh vymáhaný v zmysle zákonných predpisov. Konečné vyúčtovanie nájmu a služieb spojených s užívaním nebytového priestoru za rok 2016 bude vykonané v zákonom stanovenom termíne do 31.05.2017 a doručené nájomcovi, pričom prípadné nedoplatky z vyúčtovania sa nájomca zaväzuje uhradiť do 30. dní od doručenia vyúčtovania na číslo účtu SK27 0200 0000 0021 1763 2457 a prípadné preplatky prenajímateľ vráti nájomcovi do 30 dní od doručenia vyúčtovania.

**Čl. IV**

**Spoločné ustanovenia**

1. Prenajímateľ a nájomca zhodne vyhlasujú, že sú spôsobilí na právne úkony, že ich zmluvná voľnosť nie je obmedzená a že táto dohoda obsahuje ich slobodnú, vážnu, určitú a zrozumiteľnú vôľu, ktorú prejavili bez tiesne a nevýhodných podmienok, čo potvrdzujú svojimi podpismi na tejto dohode.
2. Táto dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia na webovom sídle prenajímateľa.
3. Táto dohoda bola vyhotovená v 2 rovnopisoch, z toho 1 x pre prenajímateľa a 1x pre nájomcu.
4. Nájomca súhlasí so spracovaním osobných údajov podľa zákona NR SR č. 122/2013 Z.z. o ochrane osobných údajov v znení neskorších predpisov.

V Tvrdošíne dňa

Za prenajímateľa: Za nájomcu:

 ............................. .............................

 Ing. Ivan Šaško Miloslava Pafčová

 primátor mesta